ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣጣል ፕረዚደንታዊ ቤተ-መጻሕፍቲ ሮናልድ ሬገን ካብ ሓዊ ኣብ ምክልኻል ሓጊዘን 1 ሕዳር 2019 ምንጪ ስእሊ, Getty Images ከባቢ 500 ኣጣል፡ ንፕረዚደንታዊ ቤተ-መጻሕፍቲ ዶናልድ ሬገን፡ ካብቲ ኣብ ካሊፎርኒያ ዝተልዓለ ባርዕ ሓዊ ክድሕን ሓጊዘን። እተን ኣጣል፡ ነቲ ኣብቲ ከባቢ ዝቦቅል ብቐሊሉ ብሓዊ ክነድድ ዝኽእል ቘጥቋጣት ንኽበልዓሉ እዩ እቲ ፕረዚደንታዊ ቤተ-መጻሕፍቲ ኣብ ዝሓለፈ ወርሒ ግንቦት ተኻሪይወን። ንጽዋዕ ኣፍሪቃ ዝነሓንሑ ጎብለላት 'እንስሳት ዘገዳም' ውንኣ ዝሰሓተት ሩስያዊት 'ብሓሰማታት ተበሊዓ' ከም ውጽኢቱ ድማ፡ እተን ኣጣል ነቲ ቘጥቋጣት ብምብላዕ፡ እቲ ሓዊ ከይቅጽል ከም ዝገበራ ተገሊጹ። ሰራሕተኛታት ምጥፋእ ሓዊ፡ ግብረ መልሲ ንክህቡ እኹል ጊዜ ፈጢረናሎም ድማ ተባሂሉ። ምንጪ ስእሊ, Getty Images እቲ ኣብ ጥቓ ከተማ ሎስ ኣንጀለስ ተደኲኑ ዝርከብ ቤተ-መጻሕፍቲ፡ ሓደጋ ባርዕ ኣንጸላልይዎ ነይሩ። "ሓደ ካብ ሰራሕተኛታት ምጥፋእ ሓዊ፡ ኣብቲ ከባቢ ዝተፈጠረ ክፍተት፡ ነቲ ስራሕ ከምዘቕለለሎም ነጊሩና'' ክትብል ወሃቢት ቃል ናይቲ ቤተ-መጻሕፍቲ መሊሳ ጊለር ንሮይተርስ ተዛሪባ። ምንጪ ስእሊ, EPA እተን ኣጣል፡ ነቲ ኣብ ኣስታት 5 ሄክታር መሬት ዝነበረ ቘጥቋጣት ከጽርያ፡ ኣብቲ ከባቢ ካብ ዝርከብ ትካል እየን ተቖጺረን። ነቲ ትካል ዝመስረቶ ስኮት ሞሪስ ዝተብሃለ ኮይኑ፡ ንሓደ ኣክረ (ኣስታት 4050 ትርብዒት ሜትሮ) ብመጓሰ ኣጣሉ ንኸብልዖ ኣስታት 1 ሽሕ ዶላር እዩ ዘኽፍል። ኢትዮጵያ፡ ስለምንታይ ኣባ-ጋውየ ይህደን'ሎ?
